Rhif 10

Pwyllgor Gwaith Eisteddfod Ynys Môn, Nos Lun, Mehefin 16, 2003 am 7 o’r gloch yn Siambr y Cyngor, Llangefni.

Presennol  O. Gwyn Davies, Meriel Parry, R. Geraint Thomas, Helen Evans, Elwyn Jones, Llinos Hughes, Siân Eirian, Sheelagh Edwards, Derek Evans (Cadeirydd), Alwen Jones, Siân Pritchard, Edward M. Jones, Delyth Rees, Glenys Jones, Manon Morris Williams, Gethin Morris Williams, Nia Efans, Bethan Jones.

Ymddiheuriadau  Eirianwen Williams, Alwyn Owens, Richard Williams, Einir Morris, Rowenna Thomas, Dafydd Idriswyn, Rhian Ll. Jones, Gwyneth M. Jones, John M. Davies, Bethan Evans, Ruth Davies, 

Croesawyd pawb i’r Pwyllgor Gwaith gan y Cadeirydd.

Aethpwyd drwy’r Cofnodion a’u cael i fod yn gywir.

Diolchwyd i bawb a gymerodd ran yng Ngwyl y Cyhoeddi. Bu’r wythnos yn un llwyddiannus iawn ac i raddau hefyd yn llwyddiant ariannol.

Derbyniadau :

TÎM : £1327
Seiniau’r Ynys : £712
Stomp : £396 + £100 (Cyngor y Celfyddydau)
Dawnsio gwerin : £201
Cyngerdd y Cyhoeddi : £833
Casgliad Stryd yn ystod y Jambori : £108

Ategwyd llwyddiant yw Wyl Gyhoeddi gan Siân Eirian a diolchodd i bawb am eu hymroddiad.
Nodwyd fod biliau sylweddol yn parhau i gyrraedd y Swyddfa ar hyn o bryd. Deallwyd y bydd y ffigurau ar gael erbyn y Pwyllgor Cyllid.

Cyflwyniad Môn

Bu’r Cyflwyniad yn llwyddiant heb os nag oni bai.
Mae gair o ddiolch wedi ei anfon at y Theatr Ieuenctid, Nest a Gwyn.
O safbwynt Nawdd Intereg - cyfle i fynd â’r cyflwyniad drosodd i’r Iwerddon.
Gofynnwyd i ni roi ystyriaeth fanwl i brisiau mynediad ar gyfer y gwahanol weithgareddau.  Nodwyd fod y ‘Daily Post’ yn arfer cydweithio drwy roi talebau yn y papur i ganiatau mynydiad dau am bris un ar ddiwrniodau penodol. 
Diolchwyd yn fawr i Idriswyn ac i Manon am lwyddiant Wythnos y Cyhoeddi.
Mynegwyd siomiant mawr ynglyn â chefnogaeth y Cynghorwyr i’r gweithgareddau.
Dymuniad y Pwyllgor Gweithgareddau Nos oedd mynd at y Prif Weithredwr i fynegi siom am ddiffyg cefnogaeth y Cynghorwyr i’r Cyngerdd. Cafwyd cynnig arall, - ein bod yn targedu’r cynghorwyr.
Mynegodd Siân eu bod yn deall eu rhwystredigaeth ond fod cefnogaeth y Cyngor yn allweddol i lwyddiant yr Eisteddfod, a byddai’n well dilyn y sianelau priodol.
Penderfynwyd y bydd Siân yn cynnal y trafodaethau cyntaf ynglyn â chyfarfod y Prif Weithredwr ac ein bod ninnau yn syrthio i mewn gyda trefniadau Siân.
 
Adroddiadau o’r Is-Bwyllgorau

Cerdd (Delyth)
Wedi cyfarfod dwywaith ers y Pwyllgor Gwaith diwethaf - yn bennaf i drafod codi arian.
Ar y gweill - gweithgaredd ‘Dewis y Dydd’ mewn dyddiadur.
Perfformiad o’r Messeiah.
Posibilrwydd o gynnal Sioe Ffasiynau.

Cerdd Dant (Llinos)
Ar y gweill - Cyngerdd Côr Seiriol.

Llefaru (Glenys)
Prif Weithgaredd - Noson o Fancwet Tseineiaidd wedi bod yn llwyddiannus.
Gweithgareddau eraill ar y gweill :
Cyngerdd enillwyr Eisteddfod Tawe, Nedd ac Afan yn Ysgol Gyfun Llangefni - Gorffennaf 7, 2003.

Celf, Dylunio a Thechnoleg (Derek)
Rhaglen ‘Twrio’ ar y gweill.

Y Rhaglen Twrio
Bydd y Rhaglen Twrio yn dod i Fôn yn yr Hydref. Edrychir ar 4 lleoliad ar hyn o bryd.
Bydd elw yn cael ei godi wrth i bobl ddod yn ystod y prynhawn a bydd cyfle hefyd i wneud paned.
Gobeithir casglu 30 o eitemau ar gyfer yr ocsiwn a’r elw yn dod i ni.
Bydd un eitem yn cael ei werthu’n ‘fyw’ ac elw hwnnw yn dod i ni.
Ar ôl i elw’r diwrnod cyfan gael ei gyfrif, bydd pa bynnag ardal sy’n codi’r elw mwyaf yn derbyn £3000 ychwanegol.
Cafwyd y syniad y byddai pob Pwyllgor yn chwilio am eitem.

Addysg Gorfforol
Heb gyfarfod ers y Pwyllgor Gwaith diwethaf.

Cyhoeddusrwydd (Bethan)
Diolchwyd i bawb a fu’n helpu i werthu’r nwyddau yn Eisteddfod Tawe, Nedd ac Afan.
Cafodd gwerth tua £2000 o nwyddau eu gwerthu yno.
Archebwyd ychwaneg o nwyddau Monstar.
Erbyn hyn, mae £9100 wedi ei fancio. Mynegwyd gwerthfawrogiad o gydweithrediad pawb.
Trafodwyd efo Wilf Roberts ynglyn â chael llun wedi ei fframio. Gobeithir gwneud copïau a’u lansio yn y Primin.
Mae Edward wedi gwneud trefniadau ar gyfer gwerthu’r nwyddau yn Eisteddfod Llangollen, Y Sioe Amaethyddol a Meifod. Mae angen enwau gwirfoddolwyr. Bydd angen hefyd gwirfoddolwyr ar gyfer y stondin yn y Primin.
Codwyd y syniad o gael platiau i’w gwerthu. Ond ar hyn o bryd, penderfynwyd peidio ag argraffu platiau.
Arwyddion min ffordd - Mae pris o £5000 wedi ei roi ar hyn o bryd - ond bydd angen mynd yn ôl at hyn.

Gwyddoniaeth a Mathemateg
Neb yn bresennol.

Ieuenctid (Nia)
Ar y gweill - ‘gig’ Nos Fercher yn ystod Sioe Môn yn Nhafarn y Rhos - bydd cyfarfod ym Mis Medi i drafod y cystadlaethau y bydd Aelwyd yr Ynys yn mynd i gystadlu arnynt yn yr Eisteddfod.
Chwefror 28 - Bwyd / Cynnyrch Ynys Môn yn Ucheldre.

Dysgwyr
Dim cyfarfod wedi bod.

Drama (Elwyn)
Wedi cyfarfod unwaith i drefnu gweithgareddau codi arian.
Taith gerdded, ocsiwn, ras beiciau modur yn Nhy Croes,Noson yn Theatr Fach
Ysgrifennu at ysgolion Uwchradd gan ofyn am hanner elw sioeau cerdd yr ysgolion yn mynd tuag at y Pwyllgor Drama.

Dawnsio Gwerin
Dim cyfarfod wedi bod.
Deallwyd fod problemau ynglyn â chael Cadeirydd.
Bydd Twmpath yn yr Wylfa yn fuan.

Gweithgareddau Nos (Manon)
Wedi cyfarfod 3 gwaith ers y Pwyllgor Gwaith diwethaf.
Diolchwyd i bawb a fu’n gyfrifol am weithgareddau Wythnos Gwyl y Cyhoeddi.
Mae’r manylion ariannol eisoes wedi ei roi.
Mynegwyd unwaith eto’r siom ynglyn â phresenoldeb aelodau’r ‘cabinet’.
Diolchwyd i Mari, Nest a Gwyn am gyflwyniad mor arbennig.
Trafodwyd sioeau gyda’r nos yn ystod Wythnos yr Eisteddfod.
Sioe Gynradd - Joseff - yn y Pafiliwn ac mae Iola Ynyr wedi derbyn ei gyfarwyddo.
Sioe Gerdd Uwchradd - Llwch yn ein Llygaid - yn Ysgol Uwchradd Bodedern - mae Rhian Mair wedi derbyn bod yn Gyfarwyddwr.
Yn y cyfarfod nesaf o’r Pwyllgor ‑ trafodir y seremonïau.
Nodwyd bod yn rhaid bod yn ofalus ynglyn â gwariant y Sioeau a dylid hefyd cael cefnogaeth yr Adran Addysg e.e. rhoi ysgolion am ddim ar gyfer ymarferion, costau teithio a.y.y.b.

Cymorth Cyntaf
Neb yn bresennol.

Stiwardio (Geraint)
Deallwyd y bydd angen tua 120- 130 o stiwardiaid y dydd.
Bydd y trefniadau yn cychwyn tuag adeg y Nadolig.
Gobeithir y bydd rhai o Swyddogion Eisteddfod Tawe, Nedd ac Afan ar gael.

Dim Gohebiaeth.

Unrhyw Fater Arall
Llongyfarchwyd Edward a Gwyneth ar eu gwneud yn aelodau o’r Orsedd.

Sylwadau ar Eisteddfod Tawe, Nedd ac Afan
Canmolwyd y gweithgareddau atodol - e.e. beiciau modur, canwio a.y.y.b.
Mynegwyd y dylem wneud defnydd o’r adnoddau sydd gennym yma ym Môn.

Caffi Mr Urdd
Bydd y staff yn cyfarfod yn ystod yr Wythnos nesaf - gobeithir y bydd yr ymateb yn bositif i barhau a’r Caffi ym Môn eto y flwyddyn nesaf.  Crybwyllwyd y syniad o gael stondinau bychain o amgylch y Maes yn ogystal â’r uubabell fwyd mawr.

Llety
Nodwyd nad oedd y llety mewn ysgolion ddim yn ddelfrydol yn Nhawe, Nedd ac Afan. e.e. y plant wedi gorfod cysgu ar fatiau
dim darpariaeth ar gyfer paned gyda’r nos
Bydd yn rhaid i welliant fod ar hyn os dilynir y drefn yma y flwyddyn nesaf - ond mynegwyd na fyddwn angen y math yma o drefniant ym Môn.
Adroddod Siân fod yr Urdd wedi llogi Canolfan Conwy ar lan y Fenai fyddai yn cael ei logi allan gydol yr wythnos am bris rhesymol iawn.
Y Gwestai sydd yn achosi problem - nodwyd nad ydy’r gwestai rhad  megis “Travel Inns” ddim yma ym Môn.  Sheelagh a Siân wedi gwneud trefniadau a Thwristiaeth Gogledd Cymru i hwyluso trefniadau yr ysgolion.

Rhagbrofion
Ar hyn o bryd, nid oes neb am gamu’n ôl.
Parhau gyda ‘r trefniant yma fyddai’n ddelfrydol ond mae’n dibynnu ar gyllid.

Rhybudd i’r Pwyllgor nesaf
Gofynnir i Gadeiryddion y gwahanol Bwyllgorau sicrhau fod cynrychiolaeth o’u Pwyllgor yn y Pwyllgor Gwaith nesaf ym Mis Medi.

Dyddiad y Pwyllgor Gwaith nesaf :Nos Lun, Medi 15, 2003.